
Број:  05-511-26/2017
Датум: 26.07.2019.год.

      Одјељење за стамбено комуналне послове и послове саобраћаја Градске управе Града Зворник, на основу члана 98. Закона о заштити животне средине („Службени гласник РС“, број: 71/12 и 79/15), а у вези са чланом 190. Закона о општем управном поступку („Службени гласник РС“, број: 13/02, 87/07, 50/10 и 66/18) доноси:
Р Ј Е Ш Е Њ Е
1.  ПРЕСТАЈЕ  ДА  ВАЖИ  Рјешење о издавању еколошке дозволе издато инвеститору Каменорезачка радња „ЈОВАНИЋ“ Брањево, град Зворник, за стамбено - пословни објекат каменорезачке радње, који се налази у мјесту Брањево бб, Град Зворник, број: 05-511-26/2017 од 12.06.2017.године, које је донјело Одјељење за стамбено комуналне послове и послове саобраћаја Градске управе Града Зворник.

2.  Налаже се Каменорезачкoj радњи „ЈОВАНИЋ“ Брањево, град Зворник, да преузме мјере бриге о постројењу и локацији, којима ће се избећи ризик по животну средину, здравље људи и материјална добра послије престанка активности утврђених еколошком дозволом из тачке 1. диспозитива овог Рјешења. 
3. Еколошка дозвола издата Рјешењем из тачке 1. Диспозитива овог Рјешења брише се из  

евиденције  издатих еколошких дозвола која се води  при овом Одјељењу.
О Б Р А З Л О Ж Е Њ Е
      У складу са чланом 85. и 89. Закона о заштити животне средине („Службени гласник РС“, број: 71/12 и 79/15) и чланом 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, број: 124/12), а на захтјев Каменорезачке радње „ЈОВАНИЋ“ Брањево, град Зворник, ово Одјељење донјело је Рјешење о издавању еколошке дозволе за стамбено - пословни објекат каменорезачке радње, који се налази у мјесту Брањево бб, Град Зворник, на период од пет (5) година, у складу са чланом 90. Закона о заштити животне средине.
       Дана 25.07.2019.год., Јованић Мирослав – одговорно лице Каменорезачке радње „ЈОВАНИЋ“ Брањево, обратио се овом одјељењу са Захтјевом за поништење Рјешења којим је издата еколошка дозвола број: 05-511-26/17 од 12.06.2017.год., због престанка обављања дјелатности на предметној локацији (на земљишту означеном као к.ч. бр. 185/418 К.О. Шепак).
Сходно томе поступајући по чл. 97. Закона о заштити животне средине („Службени гласник РС“, број: 71/12 и 79/15) Одјељење за стамбено комуналне послове и послове саобраћаја Градске управе Града Зворник доноси ово Рјешење о престанку важења еколошке дозволе, те се Рјешење којим је издата еколошка дозвола брише из евиденције издатих еколошких дозвола која се води при овом одјељењу.

     С обзиром на напријед наведено ово Одјeљење је одлучило као у диспозитиву Рјешења.

     Против овог рјешења допуштена је жалба Министарству за просторно уређење     грађевинарство и екологију у Бања Луци, што је у складу са чланом 98. тачка 4. Закона о заштити животне средине („Службени гласник РС“, број: 71/12 и 79/15), у року од 15 дана од дана достављања рјешења. Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број 100/11, 103/11 и 67/13).

     Подношење жалбе не одгађа извршење Рјешења.
Доставити:

· Каменорезачка радња „ЈОВАНИЋ“ Брањево 

· градском еколошком инспектору,

· евиденцији,

· а/а

       Обрадила                                                                               НАЧЕЛНИК  ОДЈЕЉЕЊА

     Сања Бјековић                                                                           Бранко Јашић, дипл.инж.

